ΓΡΑΠΤΗ ΕΡΩΤΗΣΗ E-2682/01

υποβολή: Maurizio Turco (NI) προς την Επιτροπή

(3 Οκτωβρίου 2001)

Θέμα: Δήλωση του Διευθυντή του PNUCID (Πρόγραμμα των Ηνωμένων Εθνών για το Διεθνή Έλεγχο των Ναρκωτικών)

Σε μία συνέντευξη που έδωσε στις 5 παρελθόντος Αυγούστου στο περιοδικό Χριστιανική οικογένεια, ο κ. Giuseppe Arlacchi διευθυντής του PNUCID δήλωσε μεταξύ άλλων:

Από τα τέλη του τρέχοντος έτους και τους πρώτους μήνες του 2002 η ποσότητα της διαθέσιμης στην Ευρώπη ηρωίνης θα είναι όλο και μικρότερη, η καθαρότητα του ναρκωτικού θα παρουσιάσει μεγάλη πτώση και οι τιμές θα εκτοξευθούν στα ύψη.

Πώς αξιολογεί η Επιτροπή και για λογαριασμό στο OEDT (Ευρωπαϊκό Παρατηρητήριο Ναρκωτικών και Τοξικομανίας) την προοπτική αυτή·

Ποιες μπορεί να είναι οι συνέπειες για τηνγεία και τη δημόσια τάξη που προκύπτουν από το σενάριο αυτό·

Απάντηση του κ. Vitorino εξ ονόματος της Επιτροπής

(26 Νοεμβρίου 2001)

Η δήλωση του διευθυντή του Προγράμματος των Ηνωμένων Εθνών για το Διεθνή Έλεγχο των Ναρκωτικών (UNDCP), κ. Arlacchi, έγινε πριν από τα δραματικά γεγονότα της 11ης Σεπτεμβρίου 2001 στη Νέα Υόρκη και τις πρόσφατες εξελίξεις στο Αφγανιστάν. Το Αφγανιστάν είναι ο μεγαλύτερος παραγωγός παράνομου οπίου στον κόσμο που χρησιμοποιείται για την παρασκευή ηρωίνης, με παραγωγή μέχρι και 75 % της παγκόσμιας συνολικής παραγωγής. Το μεγαλύτερο μέρος ηρωίνης που διατίθεται στην Κοινότητα σήμερα προέρχεται από το Αφγανιστάν. Όσο η κατάσταση στο Αφγανιστάν παραμένει ασαφής και με πολλές αντιφατικές πληροφορίες από διάφορες πηγές, θα ήταν πρόωρο να γίνονται εικασίες σχετικά με τις επιπτώσεις που θα έχουν τα πρόσφατα γεγονότα στην προσφορά της ηρωίνης μέσα στη Κοινότητα.

Ένας από τους στόχους του σχεδίου δράσης της Ένωσης για τα ναρκωτικά (2000 — 2004)(1) είναι να μειωθεί ουσιαστικά κατά την επόμενη πενταετία η προσφορά παράνομων ναρκωτικών. Τα μέτρα για την επίτευξη αυτού του στόχου περιλαμβάνουν, μεταξύ άλλων,ψηλό επίπεδο ασφάλειας στα εξωτερικά σύνορα, κοινές ομάδες ελέγχου και αποτελεσματική χρησιμοποίηση ιατροδικαστικών στοιχείων και πληροφοριών για την επιβολή του νόμου. Παράλληλα με το σχέδιο δράσης της Ένωσης, τα κράτη μέλη έχουν αναπτύξει στρατηγικές και προληπτικά μέτρα ως προς τα ναρκωτικά, θεραπείας και αποκατάστασης, καθώς και αντιμετώπισης της προσφοράς και της παράνομης διακίνησης των ναρκωτικών. Οι στρατηγικές αυτές παρέχουν ένα γενικό πλαίσιο για δραστηριότητες σχετικά με τα ναρκωτικά και μπορούν να προσαρμοσθούν για να αντιμετωπίσουν τις παραλλαγές στην προσφορά ηρωίνης και άλλων ναρκωτικών.

Επίσης, σύμφωνα με τις πληροφορίες που παρέχει το Ευρωπαϊκό Κέντρο Παρακολούθησης Ναρκωτικών και Τοξικομανίας και η Ευρωπόλ, η προσφορά, η τιμή και η καθαρότητα της ηρωίνης στην παράνομη αγορά, καθώς και ο αριθμός των χρηστών ηρωίνης, έχουν παραμείνει σχετικά σταθερά κατά τα τελευταία έτη.

Τέλος, χωρίς να λαμβάνεται θέση ως προς την πιθανότητα του σεναρίου που εκτίθεται στην παρούσα γραπτή ερώτηση, μερικές από τις πιθανές συνέπειες ενός τέτοιου σεναρίου θα μπορούσαν να είναι οι ακόλουθες: Υπάρχουν κάποια στοιχεία που οδηγούν στη διαπίστωση ότι κάθε φορά που αυξάνεται η τιμή της ηρωίνης ευνοείται η χρήση ενέσεων ως μορφή κατανάλωσης σε σχέση με τις ήδηπάρχουσες τάσεις στην ΕΕ. Κάτι τέτοιο ίσως οδηγεί σε αυξημένη έκθεση των τοξικομανών στις μεταδοτικές ασθένειες (HIV/AIDS, ηπατίτιδα κλπ.). Το χαμηλό επίπεδο καθαρότητας αυξάνει τους κινδύνους που προκαλούνται από προσμίξεις. Όσον αφορά την επιβολή του νόμου, οιψηλότερες τιμές μπορεί να οδηγήσουν σε αύξηση της εγκληματικότητας που συνδέεται με τα ναρκωτικά, ειδικότερα κλοπών. Εντούτοις, η μείωση της προσφοράς μπορεί επίσης να λειτουργήσει ως κίνητρο για τους τοξικομανείς να επιδιώξουν απεξάρτηση και να προλάβει τον εθισμό νέων χρηστών, ειδικότερα νέων.

(1) COM(2001)301 τελικό.